ORI เดินหน้าโครงการมิกซ์ยูส “ระยอง” เปิดพรีเซลล์ 2 โครงการแรก 28 ก.ย.62
ORI เดินหน้าโครงการมิกซ์ยูส “ระยอง” เปิดพรีเซลล์ 2 โครงการแรก 28 ก.ย.62
ORI เดินหน้าโครงการมิกซ์ยูส “ระยอง” เปิดพรีเซลล์ 2 โครงการแรก 28 ก.ย.62
6 ก.ย. 2562

นายพีระพงศ์ จรูญเอก ประธานเจ้าหน้าที่บริหาร บริษัท ออริจิ้น พร็อพเพอร์ตี้ จำกัด (มหาชน) หรือ ORI เปิดเผยว่า บริษัทได้พัฒนาโครงการออริจิ้น สมาร์ท ซิตี้ ระยอง (Origin Smart City Rayong) บนที่ดินกว่า 24 ไร่ บริเวณสี่แยกเนินสำลี ถ.สุขุมวิท จ.ระยอง ให้เป็นเมืองอัจฉริยะต้นแบบ
ทั้งนี้ เนื่องจากเล็งเห็นศักยภาพของระยองว่าเป็นจังหวัดที่จะสามารถเติบโตถึงขั้นเป็น New CBD จึงได้ร่วมกับองค์กรภาครัฐและภาคเอกชนชั้นนำหลายรายที่มีความเชี่ยวชาญในด้านต่างๆ มาช่วยเติมเต็มให้ทั้งโครงการกลายเป็นสมาร์ท ซิตี้ และสมาร์ทแพลทฟอร์มไปพร้อมกัน
ได้แก่ การไฟฟ้าส่วนภูมิภาค (PEA) บริษัท ทรู คอร์ปอเรชั่น จำกัด (มหาชน) หรือ TRUE, ธนาคารกสิกรไทย จำกัด (มหาชน) หรือ KBANK คอตโต้ และคลาส คาเฟ่ (CLASS CAFÉ) มาร่วมเนรมิตโครงการมิกซ์ยูส มูลค่าโครงการรวมกว่าหมื่นล้านบาทแห่งนี้ ให้สามารถทรานส์ฟอร์มการใช้ชีวิตสู่สังคมแห่งอนาคต ภายใต้คอนเซ็ปต์ “Beyond A Living Platform”
พร้อมกับได้ความร่วมมือจากพันธมิตรในหลายภาคส่วน ได้แก่ การไฟฟ้าส่วนภูมิภาค (กฟภ.) ที่เข้ามาช่วยพัฒนา Smart Eco ทำให้โครงการมีการจัดการพลังงานอย่างยั่งยืนและมีประสิทธิภาพ ในขณะที่ TRUE ได้ให้ร่วมมือด้าน Smart Tech วางโครงข่ายโครงสร้างพื้นฐานของโครงการให้พร้อมรองรับ 5G ส่วนคลาส คาเฟ่ จะมาช่วยส่งเสริมด้าน Smart Community ที่มาพร้อมร้านกาแฟ และ Co-Working Space 24 ชั่วโมง
อีกทั้งภายในโครงการต้องการสร้างไลฟ์สไตล์ฮับแห่งใหม่ของระยอง เราและพันธมิตรจะร่วมกันทำให้ที่นี่เป็นเมืองต้นแบบอัจฉริยะ ตอบโจทย์ทุกการอยู่อาศัยและการใช้ชีวิต เติมเต็มศักยภาพจังหวัดระยองให้แข็งแกร่งมากยิ่งขึ้น นับเป็นการสร้างเมืองใหม่เพื่อตอบสนองการพัฒนาของภาครัฐ และยังเป็นเมืองต้นแบบด้านการบริหารจัดการพลังงานอย่างคุ้มค่าด้วยเทคโนโลยีด้านพลังงานทดแทน ทั้งพลังงานไฟฟ้า และพลังงานแสงอาทิตย์ เพื่อยกระดับคุณภาพชีวิตให้ดียิ่งขึ้น พร้อมสู่การเป็นย่านใจกลางธุรกิจแห่งใหม่ หรือ New CBD ใจกลางเมืองระยอง
นายอรุช ช่างทอง กรรมการผู้จัดการ กลุ่มธุรกิจใน EEC ของ ORI กล่าวว่า แผนการพัฒนาโครงการมิกซ์ยูสขนาดใหญ่ ออริจิ้น สมาร์ท ซิตี้ ระยอง (Origin Smart City Rayong) มูลค่าโครงการรวมกว่า 1 หมื่นล้านบาท ประกอบด้วย คอนโดมิเนียมที่สูงที่สุดในระยอง, คอมมูนิตี้ มอลล์, ซุปเปอร์มาร์เก็ตระดับพรีเมียม, ร้านกาแฟชั้นนำอย่าง CLASS CAFÉ, Co-Working Space, โรงแรม Holiday Inn Express ในเครือ Intercontinental Hotels Group (IHG) เพื่อรองรับไลฟ์สไตล์การใช้ชีวิตที่ทันสมัย เป็นสังคมไร้เงินสด (Cashless Society)
โดยในช่วงครึ่งปีหลังของปี 62 จะเริ่มต้นด้วยการพัฒนาโครงการที่อยู่อาศัยที่มาพร้อมกับ Home Automation และ Intelligence Facility จำนวนรวมถึง 1,234 ยูนิต มูลค่าโครงการรวมกว่า 2.3 พันล้านบาท ได้แก่ 1.โครงการคอนโดมิเนียม เคนซิงตัน ระยอง (Kensington Rayong) เป็นอาคาร Low-rise 8 ชั้น 4 อาคาร 697 ยูนิต มีห้องพักแบบ 1 ห้องนอน และ 1 ห้องนอนพลัส ขนาด 23.20-36.90 ตร.ม. เริ่มก่อสร้างไตรมาส 4/62 คาดว่าจะแล้วเสร็จไตรมาส 4/63
2.โครงการคอนโดมิเนียม นอตติ้ง ฮิลล์ ระยอง (Notting Hill Rayong) เป็นอาคาร High-rise 33 ชั้น 1 อาคาร 537 ยูนิต และเป็นอาคารที่สูงที่สุดใน จ.ระยอง ให้ผู้พักอาศัยได้เต็มอิ่มกับวิวสวยที่สุด 360 องศา ทั้งวิวทะเลและวิวเมืองระยอง พร้อมทั้งสิ่งอำนวยความสะดวกมากมายระดับพรีเมียมที่เตรียมไว้ให้ภายในโครงการ มีห้องพักแบบ 1 ห้องนอนและ 1 ห้องนอนพลัส ขนาด 22.50-34.80  ตร.ม. พิเศษ Smart Mirror สำหรับ Exclusive Room เริ่มก่อสร้างไตรมาส 4/62 คาดว่าจะแล้วเสร็จไตรมาส 4/64 ทั้ง 2 โครงการจะเปิดพรีเซลพร้อมกัน 28 ก.ย. นี้ ในราคาเริ่มต้น 1.29 ล้านบาท
“นอกจาก Facility ในอาคารที่อยู่อาศัยของตัวเองแล้ว ผู้พักอาศัยจะได้รับประโยชน์จากพื้นที่ส่วนกลางของมิกซ์ยูส ที่ประกอบไปด้วย Smart Tech, Smart Eco, Smart Community ตอบโจทย์การใช้ชีวิตยุค 5.0 อาทิ Smart Shelter สเตชั่นอัจฉริยะ ผลิตพลังงานแสงอาทิตย์ ผ่าน  Solar Cell ติดตั้ง Smart Screen ที่สามารถเช็คสภาพจราจร เช็คอุณหภูมิ สภาพอากาศ และค่าฝุ่น PM 2.5  พร้อมจุดบริการ Bike&amp;Scooter Sharing เชื่อมั่นว่าโครงการจะตอบโจทย์ความต้องการที่อยู่อาศัยแห่งอนาคตจากการเติบโตของอีอีซี จากนั้นบริษัทจะทยอยพัฒนาส่วนอื่นๆ ของ Origin Smart City Rayong ต่อไป” นายอรุช กล่าว